மன்னித்து விடடி

மன்னித்து விடடி பா நந்தன் தமிழே! ! உன்னை வாழ்த்திப் பாடிடத்தான் ! குரல்வளை துடைத்தேன். ! ஆனந்த ராகம் பாடிடத்தான் ஆசை ! கிடைத்ததென்னவோ ! முகாரியின் முகவரிகளே! ! தாலாட்டும் ஒப்பாரியும் ! உலக மொழிகளில் ! உலக அழகியான உனக்கு மட்டுமே சொந்தமாம்! ! ஒப்பாரி மட்டுமே பாட முடிகிறது என்னால்! ! முலைப்பாலுக்கு பதில் ! முப்பால் ஊட்டி ! வளர்த்தானே வள்ளுவன் ! என்ன யிற்று ! அவன் வகுத்த ! அதிகாரங்களுக்கு? ! ஆத்திச்சூடி மூலம் ! அவ்வை தந்த ! அறிவு எங்கே போயிற்று? ! பூப்பெய்திய உனக்கு ! பாரதியும் தாசனும் ! போட்டி போட்டு ! ஊட்டிய வீரமும் நாணமும் ! எங்கே போயிற்று? ! கன்னித்தமிழாயிருந்த நீ ! தமிழ்த்தாயானது ங்கிலத்துடன் புணர்ந்ததாலோ? ! பிள்ளையும் பெற்று விட்டாயோ ! தங்கிலீஷ் என்று? ! ஆங்கிலத்தை நம்பாதே! ! எகிப்து மொழி, ! பாலி மொழி, ! கிரேக்க மொழி, ! ஹீப்ரு மொழி ! என உலகெங்கும் வேலையைக் காட்டி விட்டான். ! ! அவ்வளவு ஏன்? ! உன் சகோதரி ! சமஸ்கிருதமும் ! சாகக்கிடக்கிறாளே! ! அச்சம் கொள்ளாதே! ! அவனால் உன்னை அழிக்க முடியாது! ! ஊருக்கொரு உருவத்தில் நீ ! அலைவதனால் அல்ல... ! நீயே நினைத்தாலும் ! உன்னால் சாக முடியாது... ! உயிருக்கு ஏதடி ! உடல் சார்ந்த சாவு? ! - பா நந்தன்